Evid. broj: 01-683/2021/09-10

Knin, 10. rujna 2021. godine

Na temelju članka 6. stavka 1. Zakona o zakupu i kupoprodaji poslovnog prostora („Narodne novine“ broj 125/11., 64/15. i 112/18.) i Odluke o djelatnostima koje će se obavljati i početnim cijenama zakupnine poslovnih prostora u poslovnoj zgradi Nova tržnica u Kninu, Evid. broj: 01-89/2014/03-31 od dana 31. ožujka 2014. godine, direktor Upravitelja-Knin d.o.o. za upravljanje zgradama i tržnicama na malo Knin, raspisuje

**J A V N I N A T J E Č A J**

**ZA DAVANJE U ZAKUP POSLOVNIH PROSTORA**

1. Raspisuje se javni natječaj za davanje u zakup poslovnih prostora u poslovnoj zgradi Nova tržnica u Kninu, Vukovarska 2, kat. čest. zgr. 1026/2, k.o. Kninsko polje, zk. ul. 3589, kako slijedi:

**POSLOVNI PROSTORI U PODRUMU**

**1. Poslovni prostor broj 17 površine 27,90 m²**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**-namjena:** višenamjenski poslovni prostor

**-početna cijena: 34,00 kn/m²**

**2. Poslovni prostor broj 20 površine 39,20 m²**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**-namjena:** trgovačka djelatnost

**-početna cijena: 34,00 kn/m²**

**3. Poslovni prostor broj 21 površine 39,20 m²**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**-namjena:** uslužna djelatnost

**-početna cijena: 34,00 kn/m²**

**4. Poslovni prostor broj 22 površine 40,00 m²**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**-namjena:** trgovačka djelatnost

**-početna cijena: 34,00 kn/m²**

**U početnu cijenu je uračunat PDV.**

2. Poslovni prostor se daje u zakup na određeno vrijeme od 5 (pet) godina.

3. Zakupnina će se plaćati unaprijed, najkasnije do 15-og (petnaestog) u mjesecu.

**OBVEZNI PODACI I DOKUMETACIJA ZA NATJECATELJA SU:**

**I. Pisana ponuda - koja treba sadržavati podatke:**

**a) za pravnu osobu: naziv, adresu sjedišta, MBS i OIB, IBAN,**

**za fizičku osobu - vlasnika obrta ili osobu koja obavlja samostalnu**

**profesionalnu djelatnost: ime, prezime, adresu prebivališta, JMBG i OIB**

**vlasnika obrta, naziv i adresu obrta, MBO,**

**b) točno naznačen iznos zakupnine kojeg natjecatelj nudi po 1 m² mjesečno,**

**c) broj i položaj (prizemlje ili podrum) poslovnog prostora za koji se podnosi**

**ponuda, namjena za koju se podnosi ponuda odnosno djelatnost koja će se**

**obavljati u poslovnom prostoru.**

**II.** **Potrebna dokumentacija za natjecatelja:**

**a) pravnu osobu - original ili ovjerena preslika rješenja o upisu u sudski registar sa**

**svim prilozima, ne starija od 6 (šest) mjeseci,**

**fizičku osobu - obrtnika, presliku osobne iskaznice, original ili ovjereni**

**izvod iz obrtnog registra, ne stariji od 6 (šest ) mjeseci, preslika obrtnice ako se**

**radi o obrtu;**

**za udruge ili političke organizacije - original ili ovjerena preslika rješenja o**

**registraciji, ne starija od 6 (šest) mjeseci.**

**b) original ili ovjerena preslika BON 1 (samo za pravne osobe) ne stariji od 30 dana,**

**c) original ili ovjerena preslika BON 2 podaci o solventnosti (samo za pravne osobe),**

**ne stariji od 30 dana.**

**Natjecatelj je dužan priložiti i:**

**- potvrdu o izmirenim obvezama prema državnom proračunu,**

**- potvrdu Upravitelja-Knin d.o.o. da nema dugovanja sa osnova korištenja poslovnog prostora kao fizička ili pravna osoba,**

**- dokaz o izvršenoj uplati jamčevine u dvostrukom iznosu od početne zakupnine na žiro račun Upravitelja-Knin d.o.o., broj: HR88 2390001 1101079819, otvorenog kod Hrvatske poštanske banke d.d., model: 00, poziv na broj odobrenja: 2900 – OIB (ponuditelja) i uplatnicu priložiti uz natječajnu dokumentaciju,**

**- bjanko zadužnicu ovjerenu kod javnog bilježnika na iznos 50.000,00 kuna za osiguranje naplate zakupnine i drugih obveza iz Ugovora o zakupu poslovnog prostora, sukladno Pravilniku o obliku i sadržaju bjanko zadužnice („Narodne novine“ broj 115/12. i 82/17.);**

**Dokazi i isprave za osobe koje imaju prvenstveno prava na sklapanje Ugovora, važeći original ili ovjerenu presliku:**

**a) uvjerenje nadležnog ureda državne uprave u jedinici područne (regionalne) samouprave za članove obitelji smrtno stradalog, zatočenog ili nestalog hrvatskog branitelja iz Domovinskog rata i hrvatske ratne vojne invalide iz Domovinskog rata,**

**b) potvrda Ministarstva obrane Republike Hrvatske odnosno Ministarstva unutarnjih poslova za dragovoljce i ostale hrvatske branitelje iz Domovinskog rata i članova njihovih obitelji,**

**c) uvjerenje MIORH-a da ne koristi mirovinu ostvarenu po osnovu Zakona o pravima hrvatskih branitelja iz Domovinskog rata i članova njihovih obitelji.**

4. U javnom natječaju ne može sudjelovati zakupnik ili bivši zakupnik poslovnog prostora Upravitelja-Knin d.o.o. koji po bilo kojem osnovu ima dug prema državnom proračunu i Upravitelju-Knin d.o.o. iz Ugovora o zakupu u svojstvu zakupca poslovnog prostora, kao fizičke ili pravne osobe.

5. Najpovoljnijom ponudom smatrati će se ona ponuda koja uz uvjete iz javnog natječaja sadrži i najviši iznos zakupnine.

6. Ako natjecatelj čija je ponuda izabrana kao najpovoljnija ne sklopi Ugovor o zakupu poslovnog prostora najkasnije u roku 8 (osam) dana od dana pozivanja na sklapanje ugovora i ne preuzme poslovni prostor u određenom roku smatra se da je odustao od Ugovora i Upravitelj-Knin d.o.o. zadržava uplaćenu jamčevinu po javnom natječaju.

7. Poslovni prostor se daje u zakup u stanju u kakvom se nalazi, o čemu se sačinjava zapisnik, a troškove uređenja i privođenja ugovorenoj namjeni snosi zakupnik bez prava potraživanja za utrošena sredstva.

8. Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19. i 84/21.), trebaju se pozvati na pravo prvenstva uz pravovaljani pisani dokaz o svojem statusu, ne stariji od 6 mjeseci.

9. Na javni natječaj se mogu javiti pravne i fizičke osobe koje ispunjavaju uvjete natječaja za davanje u zakup poslovnog prostora.

10. Javni natječaj će se provesti prikupljanjem pisanih ponuda u zatvorenim omotnicama.

11. Ponude se podnose osobno u zgradu Upravitelja-Knin d.o.o., ured broj 27 ili šalju preporučeno poštom u zatvorenoj omotnici na adresu:

**Upravitelj-Knin d.o.o. za upravljanje zgradama i tržnicama na malo Knin,**

**Vukovarska 2, 22300 Knin**

**s naznakom: „ZA JAVNI NATJEČAJ ZA POSLOVNE PROSTORE – NE OTVARATI“**

12. Prijavom na natječaj ponuditelji daju privolu Upravitelju-Knin d.o.o. za prikupljanje i obradu osobnih podataka u svrhu provedbe natječajnog postupka sukladno propisima koji reguliraju zaštitu osobnih podataka.

13. Javni natječaj objavit će se na web stranici www.upravitelj-knin.hr i oglasnoj ploči Upravitelja-Knin d.o.o. dana 10. rujna 2021. godine.

14. Ponude za javni natječaj mogu se podnijeti u roku 8 (osam) dana od dana objave na web stranici i oglasnoj ploči Upravitelja-Knin d.o.o., odnosno od 10. rujna 2021. godine do 17. rujna 2021. godine. Zadnji dan za predaju dokumentacije je dan 17. rujna 2021. godine.

15. Nepotpune, nejasne i nepravodobne ponude neće se razmatrati.

16. Sve ostale obavijesti i informacije te dogovor o razgledavanju poslovnog prostora mogu se dobiti na telefon: 022/663-344 u radnom vremenu od 08:00 do 13:00 sati svakim radnim danom.

17. Direktor Upravitelja-Knin d.o.o. zadržava pravo poništenja ovog javnog natječaja, bez obrazloženja prije isteka roka trajanja javnog natječaja i nakon isteka, ali prije otvaranja pristiglih ponuda po raspisanom javnom natječaju.

Direktor:

Josip Kaić, mag.ing.agr.